अखिल भारतीय प्रधान संगठन के नवनियुक्त पदाधिकारियों का स्वागत करते ब्लाक अध्यक्ष महाराज सिंह।
- फोटो : SADABAD
संवाद न्यूज एजेंसी, सादाबाद।
अखिल भारतीय प्रधान संगठन की बैठक सोमवार को हुई। इसमें ग्राम पंचायत कजरौठी के प्रधान और अखिल भारतीय प्रधान संगठन के ब्लॉक अध्यक्ष महाराज सिंह ने संगठन की ब्लॉक कार्यकारिणी का गठन किया। कार्यकारिणी के गठन के पर सभी नवनियुक्त पदाधिकारियों का माला पहनाकर स्वागत किया गया। सभी पदाधिकारियों ने संगठन हित में कार्य करने की शपथ ली।
ब्लॉक अध्यक्ष ने बताया कि सर्वसम्मति से साबिर मलिक बीजलपुर, देवी सिंह पिपरामई, रामबाबू नगला कली, रवेंद्रपाल सिंह नसीरपुर को उपाध्यक्ष, शशी देवी बरामई, लक्ष्मी देवी मड़नई, मधू चौहान गुरसौटी को मंत्री, रंधीर सिंह नौपुरा को सचिव, निसार अली झगरार को कोषाध्यक्ष, धर्मपाल सिंह एदलपुर को महामंत्री, नीरज कुमार धानौटी को प्रधान संगठन के मंत्री पद पर नियुक्त किया गया है।
ब्लॉक अध्यक्ष महाराज सिंह ने कहा कि प्रधानों की प्रत्येक समस्या का समाधान कराना ही उनकी प्राथमिकता होगी। अगर प्रधानों को कहीं भी कोई किसी तरह की समस्या आती है तो वह उनसे संपर्क कर सकते हैं, उनकी समस्या के समाधान के लिए उच्च स्तर तक प्रयास किए जाएंगे।